CELEX: 62016CN0396
Language: et
Date: 2016-07-15 00:00:00
Title: Kohtuasi C-396/16: Eelotsusetaotlus, mille on esitanud Vrhovno sodišče Republike Slovenije (Sloveenia) 15. juulil 2015 – T-2, družba za ustvarjanje, razvoj in trženje elektronskih komunikacij in opreme, d.o.o (hetkel maksejõuetu) versus Sloveenia Vabariik

12.9.2016   
            
            
               ET
            
            
               Euroopa Liidu Teataja
            
            
               C 335/42
            
         Eelotsusetaotlus, mille on esitanud Vrhovno sodišče Republike Slovenije (Sloveenia) 15. juulil 2015 – T-2, družba za ustvarjanje, razvoj in trženje elektronskih komunikacij in opreme, d.o.o (hetkel maksejõuetu) versus Sloveenia Vabariik
   (Kohtuasi C-396/16)
   (2016/C 335/57)
   Kohtumenetluse keel: sloveenia
   
      Eelotsusetaotluse esitanud kohus
   
   Vrhovno sodišče Republike Slovenije
   
      Põhikohtuasja pooled
   
   
      Kaebuse esitaja: T-2, družba za ustvarjanje, razvoj in trženje elektronskih komunikacij in opreme, d.o.o (hetkel maksejõuetu)
   
      Vastustaja: Sloveenia Vabariik
   
      Eelotsuse küsimused
   
   
               1.
            
            
               Kas põhikohtuasjas käsitletava jõustunud määrusega, millega kinnitatakse kompromiss, kohustuste vähendamist tuleb käsitada mahaarvatava sisendkäibemaksu summa kindlaksmääramisel kasutatud tegurite muutumisena käibemaksudirektiivi artikli 185 lõike 1 (1) tähenduses või sellest erineva olukorrana, milles esialgne mahaarvamine oli väiksem või suurem kui maksukohustuslasele käibemaksudirektiivi artikli 184 kohaselt lubatud?
            
         
               2.
            
            
               Kas põhikohtuasjas käsitletava jõustunud määrusega, millega kinnitatakse kompromiss, kohustuste vähendamist tuleb käsitada tehinguna, mille eest on (osaliselt) tasumata, käibemaksudirektiivi artikli 185 lõike 2 esimese lõigu tähenduses?
            
         
               3.
            
            
               Kas arvesse võttes õiguslike olukordade selguse ja kindluse nõudeid, mille on ette näinud liidu seadusandja ja mis tulenevad ka käibemaksudirektiivi artiklist 186, peab liikmesriik – kui ta nõuab nimetatud direktiivi artikli 185 lõike 2 teise lõigu kohaselt mahaarvamise korrigeerimist tehingute puhul, mille eest on osaliselt või täielikult tasumata – siseriiklikus õiguses need tasumata tehingute juhud konkreetselt ette nägema või lisama nende hulka jõustunud kohtumäärusega kinnitatud kompromissi (kui see on hõlmatud mõistega „tehingud, mille ees on tasumata”)?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).